United States Air Force

**United States Air Force** (skratka: **USAF**; doslova: *Vojenské letectvo* alebo *Vzdušné sily Spojených štátov*) je leteckou zložkou Ozbrojených síl Spojených štátov (*United States Armed Forces*) a jednou zo šiestich amerických uniformovaných zložiek. Aktívne v ňom slúži 321 444 príslušníkov, 141 880 civilistov, 69 200 rezervistov a 105 700 príslušníkov Národnej leteckej gardy (*Air National Guard*). Vzdušné sily USA a ich predchodcovia sa zúčastnili väčšiny vojnových konfliktov po celom svete.

Vojenské letectvo USA spolupracuje s Kanadským kráľovským letectvom (*Royal Canadian Air Force*, *Aviation royale canadienne*) pri ochrane kontinentálneho vzdušného priestoru v rámci Severoamerického veliteľstva vzdušno-kozmickej obrany (*North American Aerospace Defense Command*, *NORAD*).

Súčasné Vzdušné sily USA boli vytvorené Zákonom o národnej bezpečnosti z roku 1947, pričom za deň ich oficiálneho vzniku sa považuje 18. september 1947. Veliteľom amerického vojenského letectva je náčelník štábu letectva. Náčelník štábu letectva je štvorhviezdičkový generál menovaný prezidentom, ktorý je zároveň jedným z piatich náčelníkov Spojeného generálneho štábu a tiež slúži ako poradca pre prezidenta, Národného bezpečnostného zhromaždenia (NSC), ministra obrany a ministra vojenského letectva. Od svojho vzniku sa organizačná štruktúra amerického vojenského letectva neustále mení v reakcii na svetové udalosti a politický vývoj vo svete, v USA a kvôli potrebám národnej obrany. Vzdušné sily USA sa členia na 10 hlavných veliteľstiev (*Major Command*, *MAJCOM*). Každé hlavné veliteľstvo sa zodpovedá ministrovi obrany prostredníctvom náčelníka generálneho štábu letectva. Niektoré z nich podporujú aj spojené bojové veliteľstvá alebo podriadené veliteľstvá tým spôsobom, že im poskytujú detašované letecké jednotky (C-NAF). Hlavné veliteľstvá sa ďalej delia na kombinované vzdušné sily (NAF), krídla, skupiny, letky a roje.

## Názov
* Vzduchoplavecká divízia Spojovacieho zboru Spojených štátov (*Aeronautical Division, U.S. Signal Corps*) (1. august 1907 – 18. júl 1914)
* Letecká sekcia Spojovacieho zboru Spojených štátov (*Aviation Section, U.S. Signal Corps*) (18. júl 1914 – 20. máj 1918)
* Divízia vojenského vzduchoplavectva (*Division of Military Aeronautics*) (20. máj 1918 – 24. máj 1918) 
* Armádna letecká služba Spojených štátov (*United States Army Air Service*) (24. máj 1918 – 2. júl 1926)
* Armádny letecký zbor Spojených štátov (*United States Army Air Corps*) (2. júl 1926 – 9. marec 1942**) 
* Armádne vzdušné sily USA (*United States Army Air Forces*) (20. jún 1941 – 18. september 1947**)
* Vojenské letectvo Spojených štátov (*United States Air Force*) (18. september 1947 – súčasnosť)

* ** Armádny letecký zbor Spojených štátov (*United States Army Air Corps*) sa 20. júna 1941 stal podriadenou časťou Armádnych vzdušných síl USA (*United States Army Air Forces*). Aj keď bol zbor ako organizácia zrušený 9. marca 1942, napriek tomu zostal až do 18. septembra 1947 ako jedna zo zložiek Armády Spojených štátov (*United States Army*).

## Súčasná situácia
Vojenské letectvo Spojených štátov je jedným z najväčších na svete. Napriek tomu aj tieto vzdušné sily bojujú so svojim obmedzeným rozpočtom pri naplňovaní operačných, ale aj modernizačných snáh. V reakcii na potrebu doplnkových informácií v boji proti povstalcom v Iraku a Afganistane rozšírilo USAF nasadenie diaľkovo ovládaných bezpilotných lietadiel, čím zároveň vznikla potreba nového personálu, jeho výcviku k ovládaniu, ale aj údržbe týchto strojov.

Napriek tomu, že stealth stíhacie lietadlo F-22 Raptor nebolo nasadené v operáciách v Iraku, Afganistane a Líbyi, je v súčasnosti pravidelne nasadzované v Paficiku pri podpore leteckého expedičného zboru a jeho potrieb. Vzdušné sily USA zaviedli do výzbroje svoj 160. stroj F-22 v máji 2010, pričom výroba tohto lietadla piatej generácie je ohraničená množstvom 187 kusov. Napriek tomu zaviedli do výzbroje aj lietadlá F-35 Lightning II. Nehľadiac na tieto problémy, americké letectvo postupne vyradilo z prevádzky 254 lietadiel ako súčasť reštrukturalizácie letectva. V máji 2010 zverejnený rozpočet na rok 2011 pre letectvo počítal s vyradením ďalších 59 strojov vrátane 28 kusov C-130E a 17 kusov C-5A. Nedávno ukončená štúdia o požadovanej schopnosti mobility (*MCRS*) vyústila do nového operačného plánu pre nasadenie flotily strojov C-17 v počte 223 kusov a C-5 v počte 89 kusov vrátane 52 plne modernizovaných strojov C-5M. Aj napriek tomu, že C-5A nedostali nové motory alebo iné úpravy súvisiace s programom rozširovania spôsobilosti a inštalácie nových motorov (*RERP*), nemodernizovaným strojom bola vymenená avionika. V súčasnosti americké letectvo prevádzkuje 55 kusov strojov C-5. Medzitým armádni plánovači schválili nákup 10 dodatočných strojov C-17A, pričom celkové množstvo týchto strojov zvýšili na 233 kusov. Po vyradení strojov verzie C-130E disponuje taktické transportné letectvo Vzdušných síl USA 365 kusmi C-130H/J a 2 kusmi CN-235.

Implementácia posledných rozhodnutí programu na presun a uzatváranie leteckých základní (*BRAC*) z roku 2005 bola ukončená. Všetky zvyšné letky amerického letectva, ktoré podliehali tomuto rozhodnutiu boli deaktivované do 30. septembra 2011. V rámci tohto programu vytvorili Vojenské námorníctvo Spojených štátov (*United States Navy*) a Armáda Spojených štátov (*United States Army*) tzv. spoločné základne (*joint bases*). Tento krok skonsolidoval operačné funkcie, ktoré boli predtým duplikované.

## [[Organizačná štruktúra USAF|Organizačná štruktúra]]

### Administratívna organizácia
Ministerstvo Vojenského letectva Spojených štátov (*United States Department of the Air Force*) je jedným z troch hlavných vojenských ministerstiev, patriacich pod ministerstvo obrany, ktoré riadi civilný minister vojenského letectva, ktorý je pod dohľadom a kontrolou ministra obrany. Hlavné veliteľstvo vojenského letectva je najvyšším riadiacim stupňom velenia.

#### Centrály vojenského letectva
* 20px **[[Ministerstvo Vojenského letectva Spojených štátov]]** (*United States Department of the Air Force*), Pentagón, Arlington County, Virgínia
* 20px **[[Air Staff (Spojené štáty)|Štáb letectva]]** (*Air Staff*), Pentagón, Arlington County, Virgínia

#### Hlavné veliteľstvá vojenského letectva
* 20px **[[Air Combat Command|Veliteľstvo vzdušného boja]]** (*Air Combat Command*, *ACC*), Langleyova-Eustisova spoločná základňa, Virgínia
** 20px **[[First Air Force|Prvá letecká armáda]]** (*First Air Force*), Tyndallova základňa vojenského letectva, Panama City, Florida
** 20px **[[Ninth Air Force|Deviata letecká armáda]]** (*Ninth Air Force*), Shawova základňa vojenského letectva, Sumter, Južná Karolína
** 20px **[[Twelfth Air Force|Dvanásta letecká armáda]]** (*Twelfth Air Force*), Davisova-Monthanova základňa vojenského letectva, Tucson, Arizona
** 20px **[[Sixteenth Air Force|Šestnásta letecká armáda]]** (*Sixteenth Air Force*), Spoločná základňa San Antonio, Texas
** 20px **[[United States Air Forces Central Command|Centrálne veliteľstvo Vojenského letectva Spojených štátov]]** (*United States Air Forces Central Command*), Shawova základňa vojenského letectva, Južná Karolína
** 20px **[[United States Air Force Warfare Center|Stredisko vzdušného boja Vojenského letectva Spojených štátov]]** (*United States Air Force Warfare Center*), Nellisova základňa vojenského letectva, Nevada
** 20px **[[Air Force Network Integration Center|Stredisko sieťovej integrácie vojenského letectva]]** (*Air Force Network Integration Center*), Scottova základňa vojenského letectva, Illinois
* 20px **[[Air Education and Training Command|Veliteľstvo leteckej výuky a výcviku]]** (*Air Education and Training Command*, *AETC*), Spoločná základňa San Antonio, Texas
** 20px **[[Second Air Force|Druhá letecká armáda]]** (*Second Air Force*), Keeslerova základňa vojenského letectva, Biloxi, Mississippi
** 20px **[[Nineteenth Air Force|Devätnásta letecká armáda]]** (*Nineteenth Air Force*), Spoločná základňa San Antonio, Texas
** 20px **[[Air University (United States Air Force)|Letecká univerzita]]** (*Air University*), Maxwellova-Gunterova základňa vojenského letectva, Montgomery, Alabama
** 20px **[[59th Medical Wing|59. zdravotnícke krídlo]]** (*59th Medical Wing*), Spoločná základňa San Antonio, Texas
** 20px **Náborová služba vojenského letectva** (*Air Force Recruiting Service*), Spoločná základňa San Antonio, Texas
* 20px **[[Air Force Global Strike Command|Veliteľstvo globálneho úderu vojenského letectva]]** (*Air Force Global Strike Command*, *AFGSC*), Barksdaleova základňa vojenského letectva, Louisiana
** 20px **[[Eighth Air Force|Ôsma letecká armáda]]** (*Eighth Air Force*), Barksdaleova základňa vojenského letectva, Louisiana
** 20px **[[Twentieth Air Force|Dvadsiata letecká armáda]]** (*Twentieth Air Force*), Francis E. Warrenova základňa vojenského letectva, Cheyenne, Wyoming
* 20px **[[Air Force Materiel Command|Veliteľstvo vojenského letectva pre zásobovanie a obstarávanie]]** (*Air Force Materiel Command*, *AFMC*), Wrightových-Pattersonova základňa vojenského letectva, Dayton, Ohio
** 20px **[[Air Force Life Cycle Management Center|Stredisko riadenia životného cyklu vojenského letectva]]** (*Air Force Life Cycle Management Center*), Wrightových-Pattersonova základňa vojenského letectva, Dayton, Ohio
** 20px **[[Air Force Test Center|Skúšobné stredisko vojenského letectva]]** (*Air Force Test Center*), Edwardsova základňa vojenského letectva, Palmdale, Kalifornia
** 20px **[[Air Force Nuclear Weapons Center|Stredisko jadrových zbraní vojenského letectva]]** (*Air Force Nuclear Weapons Center*), Kirtlandova základňa vojenského letectva, Albuquerque, Nové Mexiko
** 20px **[[Air Force Research Laboratory|Výskumné laboratórium vojenského letectva]]** (*Air Force Research Laboratory*), Wrightových-Pattersonova základňa vojenského letectva, Dayton, Ohio
* 20px **[[Air Force Reserve Command|Veliteľstvo záloh vojenského letectva]]** (*Air Force Reserve Command*, *AFRC*), Robinsova základňa vojenského letectva, Georgia
** 20px **[[Fourth Air Force|Štvrtá letecká armáda]]** (*Fourth Air Force*), Marchova záložná letecká základňa, Kalifornia
** 20px **[[Tenth Air Force]]** (*Tenth Air Force*), Námorná letecká základňa a spoločná záložná základňa Fort Worth, Texas
** 20px **[[Twenty-Second Air Force|Dvadsiata druhá letecká armáda]]** (*Twenty-Second Air Force*), Dobbinsova záložná letecká základňa, Marietta, Georgia
** 20px **Stredisko záložného leteckého personálu** (*Air Reserve Personnel Center*), Buckleyho základňa vojenského letectva, Aurora, Colorado
* 20px **[[Air Force Special Operations Command|Veliteľstvo špeciálnych operácií vojenského letectva]]** (*Air Force Special Operations Command*, *AFSOC*), Hurlburtovo letisko, Florida
** 20px **Výcvikové stredisko špeciálnych operácií** (*Special Operations Training Center*), Hurlburtovo letisko, Mary Esther, Florida
* 20px **[[Air Mobility Command|Veliteľstvo leteckej prepravy vojenského letectva]]** (*Air Mobility Command*, *AMC*), Scottova základňa vojenského letectva, Belleville, Illinois
** 20px **[[Eighteenth Air Force|Osemnásta letecká armáda]]** (*Eighteenth Air Force*), Scottova základňa vojenského letectva, Belleville, Illinois
** 20px **[[United States Air Force Expeditionary Center|Expedičné stredisko Vojenského letectva Spojených štátov]]** (*United States Air Force Expeditionary Center*), McGuireova-Dixova-Lakehurstova spoločná základňa, New Jersey
* 20px **[[United States Air Forces in Europe – Air Forces Africa|Vzdušné sily Spojených štátov v Európe – Vzdušné sily Afrika]]** (*United States Air Forces in Europe – Air Forces Africa*, *USAFE-AFAFRICA*), Letecká základňa Ramstein, Nemecko
** 20px **[[Third Air Force|Tretia letecká armáda]]** (*Third Air Force*), Letecká základňa Ramstein, Nemecko
* 20px **[[Pacific Air Forces|Tichomorské vzdušné sily]]** (*Pacific Air Forces*, *PACAF*), Spoločná základňa Pearl Harbor-Hickam, Havaj
** 20px **[[Fifth Air Force|Piata letecká armáda]]** (*Fifth Air Force*), Letecká základňa Jokota, Japonsko
** 20px **[[Seventh Air Force|Siedma letecká armáda]]** (*Seventh Air Force*), Letecká základňa Osan, Kórejská republika
** 20px **[[Eleventh Air Force|Jedenásta letecká armáda]]** (*Eleventh Air Force*), Elmendorfova-Richardsonova spoločná základňa, Anchorage, Aljaška
* 20px **[[Air National Guard|Národná letecká garda]]** (*Air National Guard*, *ANG*)
** 20px **[[First Air Force|Prvá letecká armáda]]** (*First Air Force*), Tyndallova základňa vojenského letectva, Panama City, Florida
** 20px **[[Air National Guard Readiness Center|Stredisko pripravenosti Národnej leteckej gardy]]** (*Air National Guard Readiness Center*), Andrewsova spoločná základňa, Maryland
** 20px **[[I.G. Brown Air National Guard Training and Education Center|Výcvikové a vzdelávacie stredisko Národnej leteckej gardy I. G. Browna]]** (*I.G. Brown Air National Guard Training and Education Center*), McGhee Tysonova základňa Národnej leteckej gardy, Knoxville, Tennessee

## Lietadlový park

## Referencie

## Literatúra
* *Ian Allan pulishing, European edition Vol. 11, No. 8, Combat Aircraft monthly, USAF special issue*.

## Pozri aj
* Hodnosti príslušníkov USAF

## Iné projekty

## Externé odkazy
* Oficiálna stránka 


Spojené štáty
Air Force